**14 АПРИЛ 2025 г.**

**Наказателно дело от общ характер №849/2024 година – 10:30 часа**

На 14.04.2025 година, състав на Плевенски окръжен съд разгледа наказателно дело №849/2024 година, образувано срещу **Ц.Т.И.**, роден 1984 година, от село Реселец, област Плевен.

Подсъдимият е обвинен в това, че на 21.04.2024 година, в село Реселец, опитал умишлено да умъртви Г.Р.Р. от същото село. Деянието е извършено по хулигански подбуди. Подсъдимият и пострадалият се срещнали случайно в магазин за хранителни стоки в селото. Там започнала свада между тях, провокирана от държането на подсъдимото лице. Двамата се сдърпали пред магазина и тогава Ц.И. извадил нож, с който нанесъл удари на пострадалото лице – в гърдите и в корема. Подсъдимият е опитал да отнеме живота на Г.Р., но опитът останал недовършен, по независещи от дееца причини.

Подсъдимият е с лоши характеристични данни и с предишни осъждания.

За повдигнатото обвинение, законът предвижда наказание от 15 до 20 години лишаване от свобода, доживотен затвор или доживотен затвор без право на замяна.

Днес бяха разпитани явилите се свидетели, както и вещите лица изготвили заключение по съдебно-медицинските експертизи. За следващото съдебно заседание ще бъдат призовани за разпит, вещите лица, които са изготвили ДНК експертизата и психолого-психиатричната експертиза. Заседанието е насрочено за 23.05.2025 година от 10:30 часа.

**Връзки с обществеността 14 април 2025 г.**

**e-mail:** **os\_press@abv.bg**